Теодор Траянов
Твойта песен

chitanka.info

Отново слушам твойта песен

за цвят покрит от първий сняг,

че нощем ангелът небесен

притопля го със поглед благ.

В сърцето първий сняг отколе

самотно цвете е покрил,

към светъл ангел то се моли,

надежди първи отразил.

И слушам аз, в печал унесен,

нощ есенна навън вилней,

залутан вятър твойта песен

над снежните поляни пей.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.